Ašots Nadanjans

Ašots Nadanjans (; dzimis  Baku) ir Armēnijas starptautiskais meistars šahā (1997).

 Biogrāfija 

Šahu iemācījies spēlēt septiņu gadu vecumā. Trīs reizes piedalījies PSRS junioru šaha čempionātos (1987, 1988, 1989) un tikpat reizes spēlējis Armēnijas šaha čempionātu finālos (1997, 1998, 1999). 1992. gadā dalījis pirmo vietu starptautiskajā šaha turnīrā Čenstohovā. 1996. gadā uzvarējis starptautiskajā šaha turnīrā Tbilisi.Tbilisi op 1996 Pārstāvējis Armēnijas komandu Pasaules šaha olimpiādē 1996. gadā.OlimpBase :: Men's Chess Olympiads :: Ashot Nadanian 1999. gadā piedalījies pirmajā Eiropas individuālajā šaha čempionātā. 2013. gadā Hantimansijskā piedalījies Pasaules čempionātos ātrajā šahā un šaha ātrspēlē.FIDE World Rapid and Blitz Championships 2013

Par panākumiem turnīros FIDE 1997. gadā Nadanjanam piešķīrusi starptautiskā meistara (IM) nosaukumu.

1996. gadā izstrādājis un ieviesies šaha turnīru praksē oriģinālu variantu Grīnfelda aizsardzībā, kas nosaukts viņa vārdā.Gruenfeld Defense: Exchange Variation, Nadanian Attack 

1994. gadā beidzis Armēnijas valsts fiziskās kultūras un sporta institūtu programmā "Šaha treneris". No 1999. līdz 2001. gadam bijis Kuveitas šaha izlases treneris, no 2005. līdz 2010. gadam trenējis Singapūras šaha izlasi. Kopš 2011. gada ir Levona Aronjana sekundants.

Pazīstams arī ar saviem aforismiem. 2013. gadā uzņemts Maskavas aforistikas klubā.Лучше увидеть детский мат...

 Atsauces 

 Ārējās saites 

Kategorija:1972. gadā dzimušie
Kategorija:Baku dzimušie
Kategorija:Armēnijas šahisti
Kategorija:PSRS šahisti
Kategorija:Šaha treneri